Michael Louis Fitzgerald

**Michael Louis Fitzgerald** M.Afr. (født 1937) er en britisk katolsk geistlig, emeritert erkebiskop og diplomat for Den hellige stol. Han ble i 2019 kreert til kardinal av pave Frans.
## Liv og virke
### Bakgrunn
Michael Louis Fitzgerald kom fra en katolsk familie av irske røtter. Han ønsket fra en tidlig alder å bli prest og misjonær, og begynte i juniorseminaret tilmisjonskongregasjonen De hvite fedre i en alder av tolv år, først i Skottland, deretter i Sør-England. Han studerte filosofi i to år, det første året i England og det andre i Irland. Han fullførte sitt novisiat i Nederland fra 1956 til 1957 og fortsatte sine teologiske studier fra 1957 til 1961 i Tunisia, hvor han begynte å lære arabisk og tilegne seg litt kunnskap om islam.

### Prest
tter sine teologiske studier ble han presteviet den 3. februar 1961 av kardinal William Godfrey, erkebiskop av erkebispedømmet Westminster. Etter å ha studert for en doktorgrad ved Det pavelige universitet Gregoriana (1961/65), studerte han arabisk ved University of Londons School of Oriental and African Studies (1965/68). Ved Gregoriana hadde han blant sine lærere den jesuittiske teolog Bernard Lonergan. Dette var under Det andre Vatikankonsil (1962–1965), soe som gjorde tilgjengelig forelesninger fra teologer som Karl Rahner og Yves Congar. Han fullførte din doktorgrad i teologi 1965 med en avhandling om den misjonerende intensjon i de latinske apologeters skrifter. 

Fra 1968 til 1978 underviste han ved *[[Pontificio Istituto di Studi Arabi e d'Islamistica]]* (PISAI, Det pavelige institutt for arabiske og islamske studier) i Roma og fra 1969 til 1978 ved Makerere University i Kampala i Uganda. Fra 1972 til 1978 var han rektor for PISAI i Roma. I 1978 flyttet han til Halfa el Jadida i Kassala, en delstat øst i Sudan, der han virket i sjelesorgen. I 1980 ble han aktiv i den De hvite Fedres ordenskurie. 

I 1987 ble han utnevnt av pave Johannes Paul II til sekretær i Sekretariatet for de ikke-troende (senere kalt *Det pavelige råd for interreligiøs dialog*).

### Kuriebiskop
Den 16. desember 1991 ble Michael Fitzgerald utnevnt til titulærbiskop av *Nepte* av pave Johannes Paul II. Paven selv bispeviet ham den 6. januar 1992 i Peterskirken. Medkonsekratorer var kurieerkebiskopene Giovanni Battista Re og Josip Uhač.

I mer enn ti år innehadde han vervet som sekretær i Det pavelige råd for interreligiøs dialog inntil han ble utnevnt til titulærerkebiskop den 1. oktober 2002 og, etterfølgende kardinal Francis Arinze, utnevnt til president for dette rådet.

### Apostolisk nuntius til Egypt, permanent observatør til Den arabiske liga
Den 15. februar 2006 utnevnte pave Benedikt XVI ham til apostolisk nuntius til Egypt og permanent observatør til Den arabiske liga.

Han var en av få nuntier som ikke hadde studert ved Det pavelige diplomatakademi. Ifølge BBC vakte pave Benedikts beslutning oppsikt, og det ble lurt på om den representerte en degradering, eller var en anerkjennelse av erkebiskopens spesielle talenter. Fitzgerald sa: *«Min bakgrunn i arabiske og islamske studier anses sannsynligvis som nyttig i dette øyeblikk for utviklingen av forholdet til Egypt og resten av den islamske verden.»* 

En Vatikankorrespondent sa at beslutningen om å sende «den smarteste fyren i Vatikanet om forholdet til muslimer» utenlands var «pavens verste beslutning så langt», og noen presseorganer mente at Fitzgeralds fravær da pave Benedikt «fornærmet muslimer» med sin Regensburg-forelesning i september 2006. 

Fitzgeralds forflytning viste seg å være en del av Benedicts omstrukturering av kurieavdelinger for å reorientere interreligiøse diskusjoner med ikke-kristne ved å forene rollen som president for Det pavelige råd for interreligiøs dialog med oppgavene i Det pavelige råd for kulturen, en omstrukturering som Benedikt satte i gang i mars 2006 og reverserte i juni 2007.

Den 23. oktober 2012 innvilget pave Benedikt XVI hans aldersbetingede avskjedssøknad.

Fra 2012 bodde han i De hvite fedres kommunitet ved St. Annas kirke i Jerusalem. Men tidlig i 2019 vendte han tilbake til England for å arbeide i en menighet i Liverpool.

### Kardinal
Den 1. september 2019 kunngjorde pave Frans at han aktet å ta ham opp i kardinalkollegiet som kardinaldiakon i konsistoriet det 5. oktober 2019. Fordi han var over aldersgrensen, var han ikke stemmeberettiget ved noe fremtidig konklave. Da han ble kreert til kardinal, tildelte paven ham titulærdiakonatet *[[Santa Maria in Campitelli]]* den 5. oktober 2019.

## Skrifter
* med R. Caspar: *Signs of Dialogue. Christian Encounter with Muslims* (1992)
* *Dieu rêve d’unité. Les catholiques et les religions: les leçons du dialogue.* Entretiens avec Annie Laurent (2005)
* med John Borelli: *Interfaith Dialogue. A Catholic View* (2006)

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Michael Louis Fitzgerald* (1937-) *1992
## Referanser